

**Obec Vieska nad Žitavou**

**Zápisnica**

**z 16. zasadnutia Obecného zastupiteľstva**

**vo Vieske nad Žitavou**

**konaného dňa 03.mája 2022 o 16.30 h**

**v  zasadacej miestnosti obecného úradu**

### **Z á p i s n i c a**

**z 16. zasadnutia Obecného zastupiteľstva vo Vieske nad Žitavou**

**konaného dňa 03. mája 2022**

**Prítomní: podľa priloženej prezenčnej listiny**

 **Program:**

1. Otvorenie zasadnutia obecného zastupiteľstva.

2. Určenie zapisovateľa, overovateľov zápisnice, voľba návrhovej komisie, schválenie

 programu rokovania.

3. Kontrola plnenia uznesení.

4. Voľba hlavného kontrolóra –podrobnosti a spôsob

 a)tajný spôsob voľby

 b)prezentácia kandidáta max. 10.minút

 c)pravidlá žrebovania

5. Prerokovanie žiadosti o opravu cesty par. číslo 92/99.

6. Prerokovanie žiadosti o vyčistenie kanalizačnej rúry pod mostom pred rodinným domom

 p. Evi Chovancovej súpisné číslo 119.

 7. Prerokovanie žiadosti p. Edity Bogyovej

 8. Prerokovanie udelenia súhlasu obce na umiestnenie Novostavby občerstvenia

 9. Rôzne

10.Záver

Zvukový záznam vyhotovil Igor Levický

**K bodu 1**

**Otvorenie zasadnutia obecného zastupiteľstva**

Rokovanie zasadnutia obecného zastupiteľstva otvoril starosta obce Štefan Mladý , ktorý privítal všetkých prítomných.

Starosta skonštatoval , že sú prítomní 5 poslanci a obecné zastupiteľstvo je uznášaniaschopné.

**K bodu 2**

**Určenie zapisovateľa, overovateľov, zápisnice, voľba návrhovej komisie , schválenia programu rokovania.**

Starosta obce určil za overovateľov zápisnice poslanca : Miroslav Mladý, Radoslav Šabík

Za zapisovateľku určil : Janu Lipčákovú

Do návrhovej komisie boli navrhnutí : Ivan Mladý, Igor Levický

Starosta obce dal hlasovať za členov návrhovej komisie

**Hlasovanie:**

Za: 5 / Igor Levický, Miroslav Mladý, Ján Lévay, Radoslav Šabík, Ivan Mladý/

Proti: 0

Zdržal sa: 0

Nehlasoval: 0

**Schválenie programu rokovania.**

Starosta obce dal hlasovať o bodoch programu rokovania tak, ako bol navrhnutý a zverejnený.

**Hlasovanie:**

Za: 5 / Igor Levický, Miroslav Mladý, Ján Lévay, Radoslav Šabík, Ivan Mladý/

Proti: 0

Zdržal sa: 0

Nehlasoval: 0

**Starosta obce** sa opýtal, či má niekto z poslancov návrhy na doplnenie k programu. Nikto z prítomných nemal návrhy na doplnenie programu.

 **Schválený program rokovania :**

1. Otvorenie zasadnutia obecného zastupiteľstva.

2. Určenie zapisovateľa, overovateľov zápisnice, voľba návrhovej komisie, schválenie

 programu rokovania.

3. Kontrola plnenia uznesení.

4. Voľba hlavného kontrolóra –podrobnosti a spôsob

 a)tajný spôsob voľby

 b)prezentácia kandidáta max. 10.minút

 c)pravidlá žrebovania

5. Prerokovanie žiadosti o opravu cesty par. číslo 92/99.

6. Prerokovanie žiadosti o vyčistenie kanalizačnej rúry pod mostom pred rodinným domom

 p. Evi Chovancovej súpisné číslo 119.

 7. Prerokovanie žiadosti p. Edity Bogyovej

 8. Prerokovanie udelenia súhlasu obce na umiestnenie Novostavby občerstvenia

 9. Rôzne

10.Záver

**K bodu 3**

**Kontrola plnenia uznesení**

**Starosta obce** uviedol , že nakoľko obec Vieska nad Žitavou nemá v tejto chvíli hlavného kontrolóra tento bod sa prenáša do najbližšieho zasadnutia OZ.

**K bodu 4**

**Starosta obce** skonštatoval že, zo zápisnice z komisie na otváranie obálok zo dňa 22.04.2022 v ktorej sa uvádza , že na voľbu hlavného kontrolóra boli na obecnom úrade zaregistrované 2 žiadosti uchádzačov o funkciu hlavného kontrolóra . Komisia dospela k záveru , že obaja uchádzači splnili požadované náležitosti prihlášky pre voľbu hlavného kontrolóra obce Vieska nad Žitavou.

Kandidáti na dnešnú voľbu hlavného kontrolóra sú : 1) Mária Prachařová

 2) Ing. Ondrej Šimko

**Návrh voľby hlavného kontrolóra- podrobnosti a spôsob**

a)tajný spôsob voľby

 b)prezentácia kandidáta max. 10.minút

 c)pravidlá žrebovania

**Ján Lévay** sa spýtal aké sú to tie podrobnosti voľby hlavného kontrolóra**.**

**Starosta obce** sa vyjadril a objasnil že medzi podrobnosti a spôsobom voľby hlavného kontrolóra patrí, že voľba sa bude konať tajným hlasovaním, že každý z kandidátov bude mať v časovom rozsahu max. 10 minút priestor na predstavenie sa a prezentáciu pred poslancami OZ a kandidáti sa budú predstavovať v abecednom poradí. Starosta obce požiadal p. Mgr. Moniku Badovú aby objasnila ako voľba bude prebiehať.

 **Mgr. Monika Badová** vysvetlila že**,**  na zvolenie hlavného kontrolóra je potrebný súhlas nadpolovičnej väčšiny všetkých poslancov OZ. Ak ani jeden z kandidátov takú väčšinu v prvom kole volieb nezíska, OZ ešte na tej istej schôdzi vykoná druhé kolo volieb , do ktorého postúpia dvaja kandidáti , ktorí získajú v prvom kole najväčší počet platných hlasov. V druhom kole volieb je zvolený ten kandidát, ktorý získa najväčší počet platných hlasov. Pri rovnosti hlasov v druhom kole sa rozhoduje žrebom.

**Starosta obce**

Starosta dal hlasovať za uznesenie.

**Hlasovanie:**

Za: 5 / Igor Levický, Miroslav Mladý, Ján Lévay, Radoslav Šabík Ivan Mladý/

Proti: 0

Zdržal sa: 0

Nehlasoval: 0

Obecné zastupiteľstvo vo Vieske nad Žitavou prerokovalo a schvaľuje podrobnosti o spôsobe a vykonaní voľby hlavného kontrolóra .

Vzhľadom nato , že bola schválená voľba tajným hlasovaním obecné zastupiteľstvo navrhlo a schválilo členov volebnej komisie: Jána Lévaya, Igora Levického , Radoslava Šabíka. Za predsedu volebnej komisie , si volebná komisia zvolila Radoslava Šabíka.

**Starosta obce** požiadal kandidáta číslo 1 Máriu Prachařovú o slovo, kde sa predstavila a uviedla dôvody prečo sa uchádza o pozíciu hlavného kontrolóra v obci Vieska nad Žitavou. Starosta obce oslovil poslancov OZ o otázky na kandidáta č. 1.

**Ján Lévay** sa kandidáta č.1 opýtal, či sa o úlohu hlavného kontrolóra uchádza dobrovoľne na základe vlastného rozhodnutia.

**Kandidát č. 1 Mária Prachařová** odpovedala že je to jej dobrovoľné rozhodnutie uchádzať sa o úlohu hlavného kontrolóra

Ďalší z poslancov nemali žiadne ďalšie otázky.

**Starosta obce** požiadal o slovo kandidát číslo 2 Ing. Ondreja Šimka, ktorý sa tiež predstavil , uviedol čomu sa v súčasnej dobre v rámci obce Vieska nad Žitavou venuje a dôvody svojho záujmu o úlohu hlavného kontrolóra. Starosta obce oslovil poslancov OZ o otázky na kandidáta č.2

**Ján Lévay** sa kandidáta č.2 opýtal, či sa o úlohu hlavného kontrolóra uchádza dobrovoľne na základe vlastného rozhodnutia.

**Kandidát č. 2 Ing. Ondrej Šimko**  odpovedala že je to jej dobrovoľné rozhodnutie a nikto ho k tomu nenútil

**Ján Lévay** sa kandidáta č.2 opýtal , či sa plánuje uchádzať aj o miesto poslanca OZ vo Vieske nad Žitavou v nasledujúcich komunálnych voľbách

**Kandidát č. 2 Ing. Ondrej Šimko**  odpovedal, že v túto chvíľu ja táto otázka bezpredmetná.

Ďalší z poslancov nemali žiadne otázky.

**Starosta obce požiadal** poslancov obecného zastupiteľstva a volebnú komisiu, aby pristúpili k samotnej voľbe hlavného kontrolóra.

Priebeh prvého kola hlasovania voľby hlavného kontrolóra obce Vieska nad Žitavou- Príloha č.1 k zápisnici z 16. zasadnutia OZ.

Priebeh druhého kola hlasovania voľby hlavného kontrolóra obce Vieska nad Žitavou- Príloha č.2 k zápisnici z 16. zasadnutia OZ.

**Starosta obce** po skončení voľby hlavného kontrolóra

 dal hlasovať za uznesenie.

**Hlasovanie:**

Za: 5 / Igor Levický, Miroslav Mladý, Ján Lévay, Radoslav Šabík Ivan Mladý/

Proti: 0

Zdržal sa: 0

Nehlasoval: 0

Obecné zastupiteľstvo konštatuje , že voľba hlavného kontrolóra sa uskutočnila v súlade so zákonom č. 369/1990 Zb. o obecnom zriadení v znení neskorších predpisov, že volí v súlade s § 11 ods. 4 písm. j), § 18a ods. 1a § 18a ods.5. zákona č. 369/1990 Zb. o obecnom zriadení v znení neskorších predpisov do funkcie hlavného kontrolóra Ing. Ondreja Šimka na obdobie šiestich rokov a určuje v súlade s § 11 ods. 4 písm. j), § 18a ods. 6. zákona č. 369/1990 Zb. o obecnom zriadení v znení neskorších predpisov kratší pracovný čas hlavného kontrolóra , ktorý bude zvolený vo voľbe vyhlásenej obecným zastupiteľstvom , v rozsahu 5 hodín mesačne.

**Ivan Mladý**  sa ospravedlnil a opustil zasadnutie OZ z dôvodu pracovných povinností.

**K bodu č.5**

**Prerokovanie žiadosti o opravu cesty parcelné číslo 92/99**

**Starosta obce** sa vyjadril, že poslanci túto žiadosť dostali v materiáloch na preštudovanie a jedná sa o cestu , kde obyvatelia z vlastných zdrojov investovali nemalé peniaze na opravu nakoľko cesta je príjazdová k ich rodinným domom a je v havarijnom stave. Ak by sa obec rozhodla refundovať časť nákladov, musíte to schváliť v rozpočte.

**Radoslav Šabík** sa vyjadril, že je za to aby sa časť nákladov refundovala tým obyvateľom, na koľko keď im obec vydala stavebné povolenie , je z časti aj povinná tú cestu udržiavať. Bolo by možno dobre do budúcna rozmýšľať nad kompletnou rekonštrukciou cesty, a už tam dať všetko aj keď v súčasnosti to nie je možné keď ešte nevieme či tam pribudne nejaká výstavba a znovu by sa všetko rozkopalo. Sám som do tej cesty investoval a nemám problém aj teraz pomôcť , čo sa týka strojov. Treba nájsť peniaze v rozpočte a na základe aj fotodokumentácie pred a po posúdiť každú žiadosť o refundáciu v takomto prípade.

**Ján Lévay** sa vyjadril, že by bolo dobré zistiť záujem ľudí a že minimálne o 4 vie, čo by mali záujem to predať.

**Starosta obce** sa vyjadril, že treba aby sa schválil aj územný plán, nakoľko časť cesty je aj vo vlastníctve štátu.

**Ing. Ondrej Šimko** navrhol aby sa zistil predbežný záujem od obyvateľov o predaji.

Starosta obce dal hlasovať o uznesení.

**Hlasovanie:**

Za: 4 / Igor Levický, Miroslav Mladý, Ján Lévay, Radoslav Šabík/

Proti: 0

Zdržal sa: 0

Nehlasoval: 0

Obecné zastupiteľstvo vo Vieske nad Žitavou prerokovalo žiadosť o opravu cesty parcelné číslo 92/99 a navrhuje vyčlenenie finančných prostriedkov v rozpočte na refundáciu nákladov použitých na opravu cesty.

**K bodu č.6**

**Prerokovanie žiadosti o vyčistenie kanalizačnej rúry pod mostom pred rodinným domom p. Evi Chovancovej číslo 119**

**Starosta obce** požiadal poslancov o vyjadrenie , nakoľko dostali kópiu žiadosti v materiáloch a vyjadril sa, že nemá najmenší problém aby to obec vyčistila nakoľko je to obecný pozemok, ale treba na to vyčleniť peniaze v rozpočte, pretože keď sa to vyčistí jednému tak tých žiadostí o vyčistenie a údržbu môže pribudnúť viac.

**Ján Lévay** sa vyjadril, že ak to je obecné mala by to obec vyčistiť aj keď v dedine je zaužívané niečo iné.

**Radoslav Šabík** sa vyjadril, že mu je smiešne toto tu riešiť a že je to vec hrdého ega .

**Starosta obce** zopakoval, že nemá problém to dať vyčistiť, len že musia byť na to vyčlenené peniaze v rozpočte.

**Miroslav Mladý** sa spýtal, že kto alebo ako sa tam dostali také kamene, ktoré zapríčinia upchanie kanalizačnej rúry.

**Radoslav Šabík** sa ponúkol , že on to pôjde vyčistiť.

**Igor Levický** sa opýtal či aj p .Karel Škadra napísal žiadosť o vyčistenie, keďže videl zamestnanca obecného úradu ako mu čistí a kosí jarok pred domom. Pýtal sa kto mu dal na to príkaz a ako to vlastne je. Opísal , že sa im aj kosačka u p. Škadru pokazila a videl ako Laci kope do kolies aby sa odtiaľ dostali.

**Starosta obce** sa vyjadril, že o takom to nič nevie a počuje to prvý krát, že žiadny príkaz nikomu nedal  že to bude riešiť s pracovníkom obecného úradu Ladislavom Urgem.

Starosta obce dal hlasovať o uznesení.

**Hlasovanie:**

Za: 4 / Igor Levický, Miroslav Mladý, Ján Lévay, Radoslav Šabík/

Proti: 0

Zdržal sa: 0

Nehlasoval: 0

Obecné zastupiteľstvo vo Vieske nad Žitavou prerokovalo žiadosť o vyčistenie kanalizačnej rúry pod mostom pred rodinným domom p. Evi Chovancovej súpisné číslo 119 a berie na vedomie žiadosť o vyčistenie kanalizačnej rúry pod mostom pred rodinným domom p. Evi Chovancovej súpisné číslo 119.

**K bodu 7**

**Prerokovanie žiadosti p. Edity Bogyovej**

**Starosta obce** objasnil, že je to žiadosť ešte z minulého roka ,kde sa poslanci na 13. zasadnutí OZ dohodli, že pôjdu sa na miestny cintorín pozrieť a na základe toho zaujmú k tomu stanovisko. Starosta skonštatoval, že nevidí dôvod na spevnenie svahu a že za úpravy okolo hrobového miesta nezodpovedá obec.

**Igor Levický** sa tiež vyjadril , že tam bol a nevidí dôvod na spevnenie svahu.

Starosta obce dal hlasovať o uznesení.

**Hlasovanie:**

Za: 4 / Igor Levický, Miroslav Mladý, Ján Lévay, Radoslav Šabík/

Proti: 0

Zdržal sa: 0

Nehlasoval: 0

Obecné zastupiteľstvo vo Vieske nad Žitavou prerokovalo žiadosť p. Edity Bogyovej a berie na vedomie žiadosť p. Edity Bogyovej.

**K bodu 8**

**Prerokovanie udelenia súhlasu obce na umiestnenie Novostavby občerstvenia**

**Starosta obce požiadal** poslanou o vyjadrenie , nakoľko v materiáloch im bola zaslaná aj dôvodová správa

**Ján Lévay** a **Miroslav Mladý** sa vyjadrili, že to bude len prínos a že to tam treba trošku skultúrniť.

Starosta obce dal hlasovať o uznesení.

**Hlasovanie:**

Za: 4 / Igor Levický, Miroslav Mladý, Ján Lévay, Radoslav Šabík/

Proti: 0

Zdržal sa: 0

Nehlasoval: 0

Obecné zastupiteľstvo Vieska nad Žitavou prerokovalo udelenie súhlasu obce na umiestnenie Novostavby občerstvenia a schvaľuje udelenie súhlasu na umiestnenie Novostavby občerstvenia.

**K bodu č.9**

**Rôzne**

**Starosta obce** požiadal poslancom ak majú niečo čo by chceli prerokovať majú nato priestor teraz.

**Poslanci OZ** nemali žiadne pripomienky na prerokovanie.

**K bodu č.10**

**Záver**

**Starosta obce** poďakoval všetkým poslancom za účasť a pogratuloval novozvolenému hlavnému kontrolórovi Ing. Ondrejovi Šimkovi .

Zasadnutie OZ bolo ukončené o 17:50 h.

Vieska nad Žitavou, 05.05.2022

Zapísala: Jana Lipčáková

Štefan Mladý starosta obce

**Overovatelia:**

Miroslav Mladý ..............................................

Radoslav Šabík .............................................